Крими :: ЗА МЕСЕЦ: Пияни шофьори виновни за 93 катастрофи :: Monitor.bg
От: Борислава Алексова (110)
Само за последните три дни са настъпили четири сериозни произшествия от пияни и дрогирани водачи, в които има и пострадали. Най-тежкият от тях е настъпил във Варна, където шофьор е навлязъл с автомобила си в насрещното и е блъснал друга кола, в която пътували младежи на 18 и 19 години. Пробата от дрегера на водача е показала, че той е управлявал моторното превозно средство с 3,45 промила алкохол в кръвта. Ченгетата установили, че мъжът преди е бил многократно залавян от полицията заради шофиране в нетрезво състояние, има влязла в сила присъда за същото престъпление, а разрешителното му за управление било изземвано многократно. В понеделник вечерта пък 64-годишна жена с 2,01 промила алкохол се обърнала на околовръстния път във Враца.